**Leieavtale datautstyr – Standard elev-PC**

Dette er en avtale om leie av:

|  |  |
| --- | --- |
| Maskintype | **HP Probook 440 G8**  Se fullstendig spesifikasjon på:<https://agderfk.no/elev-pc/> **(bilag 1)** |
| Medfølgende utstyr | Batterilader, ryggsekk |

Mellom:

< skolens navn >

Og

Elev i klasse (Hvis eleven er under 18 år må avtalen signeres av elevens foresatte.)

**Avtalens vilkår**

1. **Leiesum/egenandel**

|  |  |  |  |
| --- | --- | --- | --- |
|  | VG1 | VG2 | VG3/Bedrift |
| Kr 1118,- | Kr 1118,- | Kr 1118,- |

1. **Om leieforholdet**

Utstyret er skolens eiendom og leies ut til eleven mot at eleven betaler en egenandel, se punkt 1, gjennom hele leieperioden. Leieperioden opphører ved avsluttet opplæring og eleven overtar da eierskapet til utstyret.

Når eleven avslutter skolegangen og overtar utstyret, plikter eleven å påse at lisensiert programvare som eleven ikke lenger har rett til å benytte blir avinstallert.

* 1. **Tilbakelevering ved avbrutt opplæring**

Avbrudd **før** 1. oktober

Elever som avbryter opplæringen (slutter på skolen) før 1. oktober det året avtale om leie av PC inngås, skal levere PC-en tilbake til skolen. Allerede innbetalt egenandel tilbakebetales ikke.

Avbrudd **etter** 1. oktober

Elever som avbryter opplæringen etter 1. oktober det året avtale om leie av PC inngås, blir eier av PC-en og må betale de gjenstående egenandelene.

Krav vedrørende tilbakelevering av PC

PC-er som leveres tilbake til skolen skal være komplett og i god stand. Hvis skolen ikke kan godta tilbakelevering pga. PC-ens tilstand, eller hvis eleven unnlater å levere maskinen, regnes eleven som erstatningspliktig og må kjøpe ut elev-PC-en på følgende vilkår:

1. Avbrudd før 1. oktober det året avtalen er inngått:
   * Betaling for standard PC: Kr. 4 000,-
2. Avbrudd etter 1. oktober det året avtalen er inngått:
   * Betaling av de gjenstående egenandelene
   1. **Permisjon**

Eleven har anledning til å søke om inntil ett års permisjon uten å avbryte leieavtalen. Eleven må i så fall tegne egen tilleggskontrakt med skolen for å unngå fakturering for avbrutt utdanning. Innvilget permisjon medfører ikke rett til utvidet garanti, se punkt 2.3.

* 1. **Ved omvalg**

Eleven har rett til å inngå ny ”Leieavtale datautstyr” ved omvalg. Dette forutsetter at tidligere inngått leieavtale er avsluttet. Eleven kan likevel velge å videreføre tidligere inngått leieavtale hvis det er ønskelig, men opprinnelige tre års garantitid vil fortsatt gjelde. Garantitiden vil da kunne utløpe før fullført utdanning.

1. **Behandling av utstyr**
   1. **PC**

Eleven forsikrer at utstyret under låneperioden ikke vil bli disponert av en annen person. Eleven forplikter seg til å håndtere utstyret med forsiktighet, og har ansvar for at det ikke utsettes for tyveri, støtfare eller annen fare. Dersom skade/feil oppstår på utstyret som følge av uaktsomhet fra elevens side, kan eleven bli holdt økonomisk ansvarlig, se punkt 4.

* 1. **Batteri og lader**

Eleven er selv ansvarlig for å tilegne seg kunnskap om optimal bruk av batteri. Anbefalt behandling av batteri blir gitt til eleven på utleveringsdagen. Det er 3 års garanti mot fabrikasjonsfeil på batteri og ladere.

Tap av lader må dekkes av eleven selv etter følgende sats:

* + Lader til **HP Probook 440 G8**, Kr 350,- + mva
  1. **Feil på utstyret**

Ved feil på utstyr må skolens IT-personell kontaktes. Service vil bli påbegynt i løpet av neste arbeidsdag. Alle maskiner skal normalt være reparert innen 5 arbeidsdager. Skolen yter ikke service eller brukerstøtte for utleide elev PC-er utenfor ordinær skoletid eller på dager uten undervisning, prøver eller eksamen. Eleven må også levere inn utstyret til service/vedlikehold når skolen krever det.

Det er tre års garanti mot fabrikasjonsfeil på alt utstyr. Garantitiden gjelder fra overleveringsdato og tre år fram.

1. **Forsikring**

PC-en er omfattet av 3 års begrenset forsikring mot uhell. Se vilkårene for denne forsikringen på <https://agderfk.no/elev-pc/> (bilag 4).

Det er viktig å merke seg at blant annet **tyveri, tap og normal slitasje** ikke er omfattet av denne forsikringen.

*Det vil påløpe en egenandel på kr. 1000,- for hvert enkelt skadetilfelle. Dette vil blant annet kunne være skader som knust skjerm, vannskade, knust deksel eller lignende.*

**4.1 Erstatningskrav**

Skade som ikke er omfattet av forsikringen eller tap av datautstyret, kan utløse et erstatningskrav mot eleven/foresatte. Det vil i hver enkelt sak bli foretatt en konkret vurdering og i denne vurderingen vil det bli lagt vekt på om eleven har opptrådt med normal aktsomhet. Ved tyveri av PC bør forholdet anmeldes og en kopi av anmeldelsen forelegges skolen.

Hvis eleven har handlet uaktsomt kan skolen kreve følgende erstatningsbeløp av eleven:

* Betaling for standard PC, inntil: Kr. 4 000,-

1. **Programvare**

Skolen dekker kostnader til programvare og nødvendig vedlikehold av disse i leieperioden.

Les egen skolebrosjyre på: <https://agderfk.no/elev-pc/> (bilag 3)

1. **IKT-reglement**

Eleven må til enhver tid følge skolens gjeldende IKT-reglement (bilag 2) for bruk av datautstyret. IKT-reglementet er lagt ut på <https://agderfk.no/elev-pc/> og eleven plikter å holde seg jevnlig informert om de til enhver tid gjeldende

regler.

1. **Mislighold av avtalen**

Ved vesentlig mislighold vil skolen kunne si opp avtalen med umiddelbar virkning. Innbetalt leiesum vil ikke bli refundert ved mislighold av avtalen. Leier godtar vilkårene framsatt i denne avtalen. Leier forsikrer at undertegnende elev ikke har andre løpende leieavtaler for datautstyr med skoler tilhørende Agder fylkeskommune.

Avtalen utstedes i to eksemplarer, hvorav skolen beholder ett eksemplar og eleven ett eksemplar.

< skolenavn > < dato >

Underskrift av skolen \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Underskrift elev \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rektor/Avdelingsleder Elev

For elever under 18 år:

VED UNDERTEGNING AV DENNE AVTALE BEKREFTER JEG AT JEG ER SOLIDARISK ANSVARLIG MED < elevens navn > FOR HANS/HENNES FORPLIKTELSER ETTER AVTALEN.

Leier /foresatt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inkludert i denne avtalen er følgende fire bilag:

Bilag 1 Produktark - Standard elev-PC 2022

Bilag 2 Felles IKT-reglement elev

Bilag 3 Skolebrosjyre – elev-PC 2022

Bilag 4.Vilkår for ulykkesforsikringen

Alle bilag vil være tilgjengelig på <https://agderfk.no/elev-pc/> i hele leieperioden.